Manden var taget på stranden med nogle venner, men gik alene i vandet. Efter kort tid så vennerne, at den 59-årige lå livløs på ryggen i vandet. De fik ham ind og begyndte at give hjertemassage indtil ambulancen kom. Den 59-årige mand blev kørt til Aalborg Sygehus, hvor han nu ligger i respirator. Mandens tilstand er kritisk, oplyser Vagtchef Jan Stagsted ved Nordjyllands Politi. De nærmere omstændigheder omkring ulykken er endnu ikke klarlagt.

Opsummering:
En 59-årig mand blev onsdag aften genoplivet på stranden i Tversted efter en badeulykke.